Diari Oficial de la Generalitat Valenciana


Sumari del DOGV 3629, del 18-11-1999 (1999/9752)

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Barx.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9752


Data del document
:   09-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Barx
    * expropiació
    * administració local

ACORD de 9 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Barx. [1999/X9752]
  
El Govern Valencià, en la reunió del día 9 de novembre de 1999, adoptà l'acord següent:
  
L'Ajuntament de Barx, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte del pont d'accés a la zona industrial i circumval·lació (4a fase).
  
Aquesta declaració d'urgent ocupació es justifica en la necessitat que s'adjudiquen les obres del pont d'accés a zona industrial i circumval·lació (4a fase), ja que es tracta d'una obra inclosa en el Pla Provincial de Cooperació a les Obres i Serveis de Competència Municipal i de Carreteres de 1990 (POL/1999), i el retard en l'execució de les obres pot donar lloc a la pèrdua de les subvencions del MAP i del FEDER.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Barx per a l'execució del Projecte del pont d'accés a la zona industrial i circumval·lació (4a fase).
  
Relació de béns afectats:
  
A1. Asunción Donet Palomares, c/ Mare de Déu del Loreto núm. 25, l'Alcúdia. José Donet Palomares, carretera de Carlet nº 25, l'Alcudia, i Fernando Donet Palomares, c/ Vilar Miralles nº 7, l'Alcúdia.
  
Urbana: parcel·la cadastral núm. 3622810. Superfície: 182,23 m2. No consta títol de propietat.
  
A2. Asunción Donet Palomares, c/ Mare de Déu del Loreto núm. 25, l'Alcúdia. José Donet Palomares, carretera de Carlet núm. 25, l'Alcúdia, i Fernando Donet Palomares, carrer c/ Vilar Miralles núm. 7, l'Alcúdia.
  
Rústica: polígon 5, parcel·la 236. Superfície: 66,39 m2. No consta títol de propietat.
  
B1. Julián Mahiques Camarena, c/ Gandia núm. 11-1r, Barx.
  
Urbana: parcel·la cadastral núm. 3622809 (Ajuntament de Barx)
  
Superfície: 211,39 m2. No consta títol de propietat.
  
B2. Julián Mahiques Camarena, c/ Gandia núm. 11-1r, Barx.
  
Rústica: polígon 5, parcel·la 6. Superfície: 184,26 m2. No consta títol de propietat.
  
C1. Salvadora Donet Torres, c/ Major núm. 5, Barx.
  
Urbana: parcel·la cadastral núm. 3622808. Superfície: 852,77 m2. No consta títol de propietat.
  
C2. Salvadora Donet Torres, c/ Major núm. 5, Barx.
  
Rústica: polígon 5, parcel·la 237. Superfície: 230,64 m2. No consta títol de propietat.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
Valencia, 9 de novembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
g) ALTRES ASSUMPTES
  
1. Persones juridicopúbliques
  
Conselleria d'Obres Públiques,
  
Urbanisme i Transports